15 – 1 (TV-program)

15 – 1 (senere endret til 10 – 1) er en norsk TV-quiz med Ingebrigt Steen Jensen som ble sendt på TVNorge fra 1996 til 1997. Her ble 15 deltakere testet i sin kompetanse på ulike fagområder. I slutten av hver episode konkurrerte de tre siste deltakerne i en utslagskonkurranse. Den beste av disse gikk til en storfinale. Alle deltakerne startet med tre liv og måtte svare riktig på spørsmål innen tre sekunder. Svarte deltakeren riktig så kunne vedkommende velge hvilken annen av sine konkurrenter som skulle få neste spørsmål. De som mistet alle sine tre liv var ute av konkurransen. 

I sesong to ble antall deltakere redusert til ti.

Referanser 

Norske TV-quiz
Norske TV-serier fra 1990-årene
TV-produksjoner på TVNorge